Pielikums Nr.1

ZPRAP 15.10.2019. lēmumam Nr.128., Prot Nr.28.

***DARBA UZDEVUMS***

***Zemgales plānošanas reģiona Attīstības programmas***

***2021.-2027. gadam izstrādei***

1. Izstrādāt Zemgales plānošanas reģiona Attīstības programmu 2021.-2027. gadam (Attīstības programma), kurā ietverts pašreizējās situācijas analīzes kopsavilkums, tendences un prognozes, kā arī noteikts rīcību kopums reģiona ilgtermiņa stratēģisko mērķu un prioritāšu īstenošanai un Attīstības programmas īstenošanas uzraudzības kārtība.
2. **Attīstības programmas izstrādes pamatojums:**

2.1. Reģionālās attīstības likuma 16. pants;

2.2. Attīstības plānošanas sistēmas likuma 6. panta ceturtā daļa;

2.3. Teritorijas attīstības plānošanas likuma 5. panta pirmās daļas 2.punkts, 11. panta 1. punkts un 19. pants.

2.4. Ministru kabineta 2009. gada 25. augusta noteikumi Nr. 970 “Sabiedrības līdzdalības kārtība attīstības plānošana procesā”.

1. Izveidot Attīstības programmas izstrādes vadības grupu un darba grupu.
2. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam, par izstrādes vadītāju noteikt Attīstības nodaļas vadītāju Dacei Vilmani.
3. Attīstības programmas izstrādi veikt saskaņā ar spēkā esošo Latvijas Republikas normatīvo aktu prasībām un Vides aizsardzības un reģionālās attīstības ministrijas izstrādātajiem „Metodiskiem ieteikumiem attīstības programmu izstrādei reģionālā un vietējā līmenī”.
4. Lēmumu par attīstības programmas izstrādes uzsākšanu ievietot vietnē [www.tapis.gov.lv](http://www.tapis.gov.lv)
5. **Attīstības programmas izstrādes uzdevumi:**
   1. Definēt Zemgales plānošanas reģiona vidēja termiņa prioritātes, stratēģiskos uzstādījumus un to īstenošanai paredzēto rīcību kopumu, kā arī noteikt Attīstības programmas īstenošanas uzraudzības kārtību.
   2. Izvērtēt un ņemt vērā nacionāla līmeņa spēkā esošos attīstības plānošanas dokumentus, Zemgales plānošanas reģiona ietilpstošo vietējo pašvaldību attīstības plānošanas dokumentus, kā arī to plānošanas reģionu attīstības plānošanas dokumentus, ar kuriem robežojas Zemgales plānošanas reģions.
   3. Izstrādājot Attīstības programmu, apzināt un ņemt vērā iepriekš izstrādātos Zemgales plānošanas reģiona attīstības plānošanas dokumentus un nozaru attīstības dokumentus.

**ZPR nozaru attīstības dokumenti:**

* Zemgales reģionālais ainavu un zaļās infrastruktūras plāns;
* Zemgales plānošanas reģiona Enerģētikas plāns 2018.-2025. gadam;
* Atjaunojamās enerģijas izmantošanas perspektīva transportā Zemgales reģionā;
* Zemgales plānošanas reģiona lauku teritoriju mobilitātes plāns.
  1. Nodrošināt sabiedrības pārstāvju līdzdalību attīstības programmas izstrādē, veicot iedzīvotāju viedokļu apzināšanu, iesaistot darba grupās un sabiedriskajās apspriedēs, atbilstoši Ministru kabineta 2009. gada 25. augusta noteikumos Nr. 970 „Sabiedrības līdzdalības kārtība attīstības plānošanas procesā” noteiktajam.
  2. Izstrādāt stratēģiskā ietekmes uz vidi novērtējumu, ja saskaņā ar Valsts vides dienesta reģionālās pārvaldes lēmumu tas ir nepieciešams.

1. **Attīstības programmas saturs:**
   1. Pašreizējās situācijas analīze;
   2. Stratēģiskā daļa;
   3. Rīcības plāns;
   4. Īstenošanas uzraudzības kārtība;
   5. Pārskats par sabiedrības līdzdalības pasākumiem.
2. **Sabiedrības līdzdalības plāns:**
   1. Sabiedrības līdzdalība tiek nodrošināta ar sabiedrības informēšanu un iespēju līdzdarboties visā attīstības programmas izstrādes procesa laikā.
   2. Publiskās apspriešanas termiņš vismaz 30 dienas;
   3. Publiskās apspriešanas laikā saņemtos institūciju atzinumus un privātpersonu priekšlikumus un iebildumus apkopo un izvērtē, Attīstības programmu pilnveido. Kopsavilkumu par publisko apspriešanas rezultātiem ievieto reģiona mājaslapā [www.zemgale.lv](http://www.zemgale.lv);
   4. Ja pēc publiskās apspriešanas procesa tiek veiktas būtiskas izmaiņas attīstības programmas projektā, tad pirms galīgās redakcijas apstiprināšanas nodrošina atkārtotu publisko apspriešanu, kas ilgst vismaz 14 dienas;
   5. Pārskatu par sabiedrības līdzdalības plāna izpildi iekļauj pārskatā par attīstības programmas izstrādi, kuru noformē elektroniski atsevišķā sējumā un nodrošina glabāšanu un pieejamību.
3. **Izstrādes process un termiņi** (*skatīt pielikumā Nr. 2)*

Izpilddirektors V. VEIPS